Na podlagi 119. člena Zakona o skupnih temeljih sistema plač v javnem sektorju (Uradni list RS, št. 95/24), 7. člena Uredbe o plačah direktorjev v javnem sektorju (Uradni list RS, št. 68/17, 4/18, 30/18, 116/21, 180/21, 29/22, 89/22, 112/22, 157/22, 25/23, 64/23, 79/23, 95/24 – ZSTSPJS, 96/24 in 99/24) in 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne 19. junija 2025 sprejel

**S K L E P**

**o soglasju za izplačilo dela plače za redno delovno uspešnost pomočnika direktorice za vodenje umetniško strokovnega dela v javnem zavodu GO!2025 – Evropska prestolnica kulture, Nova Gorica**

1.

Mestni svet Mestne občine Nova Gorica daje soglasje k sklepu direktorice javnega zavoda GO!2025 – Evropska prestolnica kulture, Nova Gorica, o določitvi dela plače za redno delovno uspešnost Stojana Pelka, pomočnika direktorja za vodenje umetniško strokovnega dela v obdobju od 1. 1. 2024 do 31. 12. 2024, v višini 1.923,80 EUR bruto.

Direktorica je redno delovno uspešnost pomočnika direktorja za vodenje umetniško strokovnega dela skladno s Pravilnikom o merilih za ugotavljanje redne delovne uspešnosti direktorjev pravnih oseb javnega prava s področja kulture ovrednotila v skupni višini 92 odstotnih točk.

 2.

Za plačilo redne delovne uspešnosti se nameni 5% letnih sredstev za osnovno plačo pomočnika direktorice za vodenje umetniško strokovnega dela.

 3.

Pomočniku direktorice za vodenje umetniško strokovnega dela se del plače za redno delovno uspešnost za obdobje od 1. 1. 2024 do 31. 12. 2024 izplača v letu 2025.

 4.

Ta sklep velja takoj.

Številka: 014-23/2021-574

Nova Gorica, dne 19. junija 2025

 Samo Turel

 ŽUPAN